CELEX: 32017D2282
Language: ro
Date: 2017-12-11 00:00:00
Title: Decizia (PESC) 2017/2282 a Consiliului din 11 decembrie 2017 de modificare a Deciziei 2010/788/PESC privind adoptarea de măsuri restrictive împotriva Republicii Democratice Congo

12.12.2017   
            
            
               RO
            
            
               Jurnalul Oficial al Uniunii Europene
            
            
               L 328/19
            
         DECIZIA (PESC) 2017/2282 A CONSILIULUI
   din 11 decembrie 2017
   de modificare a Deciziei 2010/788/PESC privind adoptarea de măsuri restrictive împotriva Republicii Democratice Congo
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 20 decembrie 2010, Consiliul a adoptat Decizia 2010/788/PESC (1) privind adoptarea de măsuri restrictive împotriva Republicii Democratice Congo (RDC).
            
         
               (2)
            
            
               La 12 decembrie 2016, Consiliul a adoptat Decizia (PESC) 2016/2231 (2) ca răspuns la obstrucționarea procesului electoral și la încălcările drepturilor omului care au avut loc în legătură cu aceasta în RDC. Decizia (PESC) 2016/2231 a modificat Decizia 2010/788/PESC și a introdus la articolul 3 alineatul (2) din aceasta măsuri restrictive autonome.
            
         
               (3)
            
            
               Pe baza unei revizuiri a măsurilor menționate la articolul 3 alineatul (2) din Decizia 2010/788/PESC, măsurile restrictive ar trebui reînnoite până la 12 decembrie 2018.
            
         
               (4)
            
            
               Decizia 2010/788/PESC ar trebui modificată în consecință,
            
         ADOPTĂ PREZENTA DECIZIE:
   Articolul 1
   La articolul 9 din Decizia 2010/788/PESC, alineatul (2) se înlocuiește cu următorul text:
   
      „(2)   Măsurile menționate la articolul 3 alineatul (2) se aplică până la 12 decembrie 2018. Acestea se reînnoiesc sau se modifică, după caz, în cazul în care Consiliul consideră că obiectivele deciziei nu au fost îndeplinite.”
   
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 11 decembrie 2017.
      
         
            Pentru Consiliu
         
         
            Președintele
         
         F. MOGHERINI
      
   
   
      (1)  Decizia 2010/788/PESC a Consiliului din 20 decembrie 2010 privind adoptarea de măsuri restrictive împotriva Republicii Democratice Congo și de abrogare a Poziției comune 2008/369/PESC (JO L 336, 21.12.2010, p. 30).
   
      (2)  Decizia (PESC) 2016/2231 a Consiliului din 12 decembrie 2016 de modificare a Deciziei 2010/788/PESC privind adoptarea de măsuri restrictive împotriva Republicii Democratice Congo (JO L 336 I, 12.12.2016, p. 7).